Legal Document

Category: 638

Text:
Καθιέρωση διανομαρχιακών υπεραστικών επιβατικών γραμμών μεταξύ πόλεων με λεωφορεία των ΚΤΕΛ. Καθιερώνονται διανομαρχιακές υπεραστικές επιβατικές γραμμές μεταξύ των πόλεων: α. Λάρισας και Πατρών, μέσω Λαμίας, Αμφίσσης και Ναυπάκτου. β. Βόλου και Ηγουμενίτσας, μέσων Τρικάλων, Καλαμπάκας και Μετσόβου. γ. Ηρακλείου Κρήτης και Ιωαννίνων, μέσω Πειραιά, Κορίνθου και Πατρών. δ. Χανίων και Ιωαννίνων, μέσων Πειραιά, Κορίνθου, Πατρών, Αγρινίου και Άρτας. ε. Καβάλας και Ιωαννίνων, μέσω Θεσσαλονίκης, Λάρισας, Καλαμπάκας και Μετσόβου. στ. Αιδηψού και Πατρών μέσων Θερμοπυλών, Γραβιάς, Αμφίσσης, Ιτέας, Ναυπάκτου και Αντιρρίου - Ρίου. ζ. Πύργου και Ιωαννίνων, μέσων Ρίου - Αντιρρίου, Μεσολογγίου, Αγρινίου, Αμφιλοχίας, Φιλιππιάδας και Άρτας. η. Τρικάλων και Ηγουμενίτσας μέσω Καλαμπάκας και Ιωαννίνων. θ. Καρδίτσας και Πατρών, μέσω Λαμίας, Αμφίσσης και Ναυπάκτου. ι. Λευκάδας και Πατρών, μέσω Βόνιτσας και Αμφιλοχίας. ια. Ζακύνθου και Θεσσαλονίκης, μέσω Πατρών, Ναυπάκτου, Αμφίσσης, Λαμίας, Λάρισας και Κατερίνης. ιβ. Βόλου και Πατρών, μέσω Λαμίας, Ναυπάκτου και Ρίου - Αντιρρίου. ιγ. Λάρισας και Ιωαννίνων, μέσω Τρικάλων, Καλαμπάκας και Μετσόβου. ιδ. Ελασσόνας και Θεσσαλονίκης, μέσω Κατερίνης. ιε. Κορίνθου και Ιωαννίνων μέσω Πατρών. ιστ. Θηβών και Θεσσαλονίκης, μέσω Λαμίας, Λάρισας και Κατερίνης. ιζ. Χαλκίδας και Ιωαννίνων, μέσω Λεβαδιάς, Ιτέας, Ναυπάκτου, Μεσολογγίου, Αγρινίου και Άρτας. ιη. Αιδηψού και Βόλου μέσω Γλύφας. ιθ. Κοζάνης και Αιδηψού μέσω Γλύφας. κ. Λάρισας και Αιδηψού μέσω Γλύφας. κα. Τριπόλεως και Ιωαννίνων μέσω Κορίνθου και Πατρών. κβ. Τρικάλων και Πατρών, μέσω Λαμίας, Αμφίσσης, Ιτέας, Ναυπάκτου και Αντιρρίου - Ρίου. Η εξυπηρέτηση και η εκμετάλλευση των γραμμών, που αναφέρονται στο προηγούμενο άρθρο, ανατίθεται στα αιτούντα κατά περίπτωση υπεραστικά ΚΤΕΛ, ως εξής: Λάρισας και Πατρών στο ΚΤΕΛ Ν. Λάρισας. Βόλου και Ηγουμενίτσας στο ΚΤΕΛ Ν. Μαγνησίας. Ηρακλείου Κρήτης και Ιωαννίνων στο ΚΤΕΛ Ν. Ηρακλείου. Χανίων και Ιωαννίνων στο ΚΤΕΛ Ν. Χανίων. Καβάλας και Ιωαννίνων στο ΚΤΕΛ Ν. Καβάλας. Αιδηψού και Πατρών στα ΚΤΕΛ Ν. Ευβοίας και Αχαΐας κατά 70% και 30% αντίστοιχα. Πύργου και Ιωαννίνων, στο ΚΤΕΛ Ν. Ηλείας. Τρικάλων και Ηγουμενίτσας στο ΚΤΕΛ Ν. Τρικάλων. Καρδίτσας και Πατρών στα ΚΤΕΛ Ν. Καρδίτσας και Αχαΐας κατά 70% και 30% αντίστοιχα. Λευκάδας και Πατρών στα ΚΤΕΛ Ν. Λευκάδας και Αχαΐας κατά 70% και 30% αντίστοιχα. Ζακύνθου και Θεσσαλονίκης στο ΚΤΕΛ Ν. Ζακύνθου. Βόλου και Πατρών στο ΚΤΕΛ Ν. Μαγνησίας. Λάρισας και Ιωαννίνων στο ΚΤΕΛ Ν. Λάρισας. Ελασσόνας και Θεσσαλονίκης στο ΚΤΕΛ Ν. Λάρισας. Κορίνθου και Ιωαννίνων στο ΚΤΕΛ Ν. Κορινθίας. Θηβών και Θεσσαλονίκης στο ΚΤΕΛ Επαρχίας Θηβών Χαλκίδας και Ιωαννίνων στο ΚΤΕΛ Ν. Εύβοιας. Αιδηψού και Βόλου στο ΚΤΕΛ Ν. Εύβοιας. Κοζάνης και Αιδηψού στα ΚΤΕΛ των Νομών Κοζάνης και Ευβοίας Λάρισας και Αιδηψού στα ΚΤΕΛ των Νομών Λάρισας και Εύβοιας Τριπόλεως και Ιωαννίνων στο ΚΤΕΛ Ν. Αρκαδίας. Η εξυπηρέτηση των παραπάνω γραμμών διενεργείται με ταχέα και υπερταχέα δρομολόγια σύμφωνα με τις διατάξεις του άρθρου 7 του Ν.Δ.102/73. Ειδικά για την περίπτωση ιδ της προηγούμενης παραγράφου του άρθρου αυτού, κατά το εντός του Ν. Πιερίας τμήμα της διαδρομής, εφαρμόζονται οι περί εκτελέσεως υπερταχέων δρομολογίων διατάξεις. Ο αριθμός των δρομολογίων των ιδίων γραμμών καθορίζεται από το νομάρχη του νομού της έδρας του κατά περίπτωση αιτούντος ΚΤΕΛ, σύμφωνα με τις διατάξεις του άρθρου 24 του Ν.Δ. 102/73. Από τις ισχύος του παρόντος καταργείται το Π.Δ/γμα 62/1990 (Α’ 26) «Περί καθιερώσεων διανομαρχιακής υπεραστικής επιβατικής οδικής γραμμής μεταξύ των πόλεων Πύργου και Ιωαννίνων». Στον Υφυπουργό Μεταφορών και Επικοινωνιών ανατίθεται η δημοσίευση και εκτέλεση του παρόντος Διατάγματος.